ai4bharat/Pralekha huggingface dataset:
மத்திய பணியாளர் தேர்வாணையம்
ஒருங்கிணைந்த பாதுகாப்பு சேவைகள் தேர்வு , 2019-இன் இறுதி முடிவுகள் வெளியீடு, தேர்ந்தெடுக்கப்பட்டோர் சென்னையில் பயிற்சி பெறுகின்றனர்
மத்திய அரசுப் பணியாளர் தேர்வாணையத்தால் நடத்தப்பட்ட ஒருங்கிணைந்த பாதுகாப்பு சேவைகள் தேர்வு , 2019-இன் இறுதி முடிவுகள் வெளியிடப்பட்டுள்ளன.
எழுத்துத் தேர்வு முலமும், பாதுகாப்பு அமைச்சகத்தின் ராணுவ சேவை தேர்வு வாரியத்தால் நேர்முகத் தேர்வு மூலமும் தேர்ந்தெடுக்கப்பட்ட 241  விண்ணப்பதாரர்கள் சென்னையில் உள்ள ராணுவ அதிகாரிகள் பயிற்சி மையத்தில் குறுகிய கால ஆணைய பயிற்சியை பெறுகின்றனர்.
2020 ஆக்டோபரில் தொடங்கும் இந்த பயிற்சி 112-வது குறுகிய கால ஆணைய   பயிற்சி மற்றும் 26-வது குறுகிய கால ஆணைய   பயிற்சி ஆகும்.
தேர்ச்சிப் பட்டியல் தயாரிக்கப்படும் போது விண்ணப்பதாரர்களின் மருத்துவப் பரிசோதனை முடிவுகள் கணக்கில் எடுத்துக் கொள்ளப்படவில்லை. விண்ணப்பதாரர்களின் தேர்வு தற்காலிகமானது ஆகும்.
ராணுவ தலைமையகத்தால் விண்ணப்பதாரர்களின் பிறந்த நாள் மற்றும் கல்வித் தகுதி சரிபார்ப்பு நடைபெறும். தேர்வு தொடர்பான தகவல்களை http://www.upsc.gov.in என்னும் இணைய தளத்தில் இருந்து விண்ணப்பதாரர்கள் பெறலாம்.
மேலும் விவரங்களுக்கு இந்த ஆங்கில செய்திக் குறிப்பை காணவும்;
https://pib.gov.in/PressReleasePage.aspx?PRID=1669483
வணிகம் மற்றும் தொழில்துறை அமைச்சகம்
நவம்பர் மாதத்துக்கான மொத்தவிலை குறையீட்டு எண்கள்
இந்தியாவில், 2020 நவம்பர் மாதத்துக்கான மொத்த விலை குறியீட்டு  எண்கள், செப்டம்பர் மாதத்துக்கான இறுதி செய்யப்பட்ட குறியீட்டு எண்கள் ஆகியவற்றை, தொழில் வளர்ச்சி மற்றும் உள்நாட்டு வர்த்தக துறையின், பொருளாதார ஆலோசகர் அலுவலகம் வெளியிட்டுள்ளது. மொத்த விலை குறியீட்டு தற்காலிக எண்கள், ஒவ்வொரு மாதமும் 14ம்தேதி  வெளியிடப்படுகிறது. 10 வாரங்களுக்குப் பின் இந்த குறியீட்டு எண்கள் இறுதி செய்யப்பட்டு வெளியிடப்படுகிறது.
பணவீக்கம்
மொத்தவிலை குறியீடு அடிப்படையில் பணவீக்கத்தின் அளவு 2020 நவம்பர் மாதத்தில் 1.55 சதவீதமாக  உள்ளது. கடந்த ஆண்டு இதே காலத்துடன் ஒப்பிடுகையில் இந்த அளவு 0.58 சதவீதமாக இருந்தது.
அனைத்துப் பொருட்களின் மொத்த விலை குறியீடு, பணவீக்கத்தின் அளவுகளை கீழேயுள்ள இணைப்பில் விரிவாகக் காணலாம்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1680499
வணிகம் மற்றும் தொழில்துறை அமைச்சகம்
இந்தியாவின் வேளாண் மற்றும் பதப்படுத்தப்பட்ட உணவுப்பொருட்களின் ஏற்றுமதி சீராக அதிகரிப்பு
உலகளாவிய வர்த்தகத்தில் பல சவால்களை சந்தித்த போதிலும், கடந்த 10 ஆண்டுகளில் இந்தியாவின் வோளாண் மற்றும் பதப்படுத்தப்பட்ட உணவுப் பொருட்களின் ஏற்றுமதி சீராக வளர்ச்சியடைந்துள்ளது.
வேளாண் மற்றும் பதப்படுத்தப்பட்ட உணவுப்பொருட்கள் ஏற்றுமதி வளர்ச்சி வாரியம் மூலம் வேளாண் பொருட்கள் மற்றும் பதப்படுத்தப்பட்ட உணவுப் பொருட்கள் ஏற்றுமதி செய்யப்படுகின்றன. கடந்த 2011-12ம் நிதியாண்டில் ரூ.83,484 கோடியாக இருந்த, உணவுப் பொருட்கள் ஏற்றுமதி 2020-21ம் ஆண்டில் ரூ.1,53,050 கோடியாக அதிகரித்துள்ளதாக வர்த்தக புலனாய்வு மற்றும் புள்ளியியல் தலைமை இயக்குனரகம்  தெரிவித்துள்ளது.
வேளாண் மற்றும் பதப்படுத்தப்பட்ட உணவுப்பொருட்கள் ஏற்றுமதியில் பாஸ்மதி அல்லாத அரிசி முன்னணியில் உள்ளது. 2020-21ம் ஆண்டு மொத்த ஏற்றுமதியில் நான்கில் ஒரு பங்காக அரிசி உள்ளது.
2020-21ம் ஆண்டில் அபெடா ஏற்றுமதியில் முதல் 3 பொருட்களில் பாஸ்மதி அல்லாத அரிசி  பாஸ்மதி அரிசி  மற்றும் எருமை இறைச்சி ஆகும். இவை மூன்றும் மொத்த ஏற்றுமதியில் 58 சதவீதம் வகிக்கின்றன.
2020-21ம் ஆண்டில் பாஸ்மதி அல்லாத அரிசி ஏற்றுமதியின் மதிப்பு ரூ.35,477 கோடி. பாஸ்மதி அரிசியின் ஏற்றுமதி ரூ.29,850 கோடி. எருமை இறைச்சி ஏற்றுமதி ரூ.23,460 கோடி.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1786508
சுகாதாரம் மற்றும் குடும்ப நலத்துறை அமைச்சகம்
முந்தைய காலத்தில் செயல்பட்டது போல் மத்திய, மாநில அரசுகள் ஒன்றிணைந்து கூட்டு நடவடிக்கையில் ஈடுபட வேண்டும்
கொவிட்-19 பெருந்தொற்றை தடுப்பது தொடர்பாக மத்திய, மாநில அரசுகள் ஒன்றிணைந்து கூட்டு நடவடிக்கையில் ஈடுபட வேண்டியதன் முக்கியத்துவத்தை மத்திய சுகாதாரம் மற்றும் குடும்பநலத்துறை அமைச்சர் டாக்டர் மன்சுக் மாண்டவியா வலியுறுத்தியுள்ளார். அமைச்சர் மன்சுக் மாண்டவியா, காணொலி காட்சி மூலம், புதுச்சேரி மற்றும் திரிபுரா மாநில முதலமைச்சர்கள், புதுதில்லி துணை முதலமைச்சர், மாநில சுகாதாரத்துறை அமைச்சர்கள், முதன்மை செயலாளர்கள், கூடுதல் தலைமைச் செயலர்கள், மற்றும் தகவல் ஆணையர்களுடன் கலந்துரையாடினார். இந்தக் கூட்டத்தில் மத்திய சுகாதாரத்துறை இணை அமைச்சர் டாக்டர் பாரதி பிரவீன் பவார், நித்தி ஆயோகின் உறுப்பினர்  டாக்டர் வி கே பால் ஆகியோரும் கலந்து கொண்டனர். சீனா, ஜப்பான், பிரேசில் மற்றும் அமெரிக்கா போன்ற நாடுகளில் கடந்த சில வாரங்களாக கொவிட்-19 பெருந்தொற்று எண்ணிக்கை அதிகரித்துள்ள நிலையில், இந்த ஆய்வுக் கூட்டம் நடைபெற்றுள்ளது.
பிரதமர் தலைமையில் நேற்று  நடைபெற்ற உயர்மட்ட ஆய்வுக் கூட்டத்தில், கொவிட்-19 பெருந்தொற்றை எதிர்நோக்கும் வகையில், மாநிலங்கள், முனைப்புடன் செயல்பட்டு அனைத்து தயார் நிலைகளில் இருக்க அறிவுறுத்தப்பட்டுள்ளது. புதிய வகை கொரோனா தொற்று இருக்கும் பட்சத்தில் தேவையான அனைத்து கண்காணிப்பு மற்றும் பாதுகாப்பு நடவடிக்கைகளையும் மேற்கொள்ள வேண்டும் என்று அனைத்து மாநிலங்களுக்கும் அறிவுறுத்தப்பட்டுள்ளது என்றார்.
பரிசோதனை, நோய் கண்டறிதல், மருத்துவம், விதிமுறைகளைப் பின்பற்றல் போன்ற நடவடிக்கைகள் தொடர்ந்து கடைப்பிடிக்க வேண்டும். இதன் மூலம் எந்த புதிய வகை கொரோனா தொற்று பாதிப்பு இருப்பினும் பரவாமல் தடுக்க முடியும். பரிசோதனை நடவடிக்கைகளை அதிகப்படுத்த வேண்டும் என்று மத்திய சுகாதாரத்துறை அமைச்சர் டாக்டர் மன்சுக் மாண்டவியா தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1886105
-------
SG/GS/KPG/KRS
(Visitor Counter : 158
சுகாதாரம் மற்றும் குடும்ப நலத்துறை அமைச்சகம்
கொரோனா உயிரிழப்பு தொடர்ந்து குறைகிறது, தினசரி உயிரிழப்பு கடந்த 10 நாட்களில் 150- க்கும் கீழ் சரிந்தது
கொரோனாவுக்கு எதிரான போராட்டத்தில் மற்றொரு முக்கிய சாதனையாக கடந்த 10 நாட்களாக நாட்டில் அன்றாட உயிரிழப்புகள் தொடர்ந்து 150 க்கும் குறைவாகவே பதிவாகி வருகின்றன. கடந்த 24 மணிநேரத்தில் 84 உயிரிழப்புகள் மட்டுமே ஏற்பட்டுள்ளன.
தரமான மருத்துவ மேலாண்மை நெறிமுறைகளுடன் கண்காணிப்பு, கட்டுப்பாடு, பரிசோதனை நடவடிக்கைகளினால், உயிரிழப்புகள், தினசரி பாதிப்புகளின் எண்ணிக்கை வெகுவாகக் குறைந்துள்ளது.
அந்தமான் நிக்கோபார் தீவுகள், டாமன் டையூ, தாத்ரா நாகர் ஹவேலி, அருணாச்சலப் பிரதேசம், திரிபுரா, மிசோரம், நாகாலாந்து, லட்சத்தீவுகள், லடாக் , சிக்கிம், ராஜஸ்தான், மேகாலயா, மத்தியப் பிரதேசம், ஜம்மு-காஷ்மீர், புதுச்சேரி, ஆந்திரப் பிரதேசம், ஒடிசா, அசாம் ஆகிய 17 மாநிலங்களிலும் யூனியன் பிரதேசங்களிலும் கடந்த 24 மணி நேரத்தில் எந்த உயிரிழப்பும் பதிவாகவில்லை.
இந்தியாவில், கடந்த 24 மணி நேரத்தில் கொரோனா நோய் தொற்றுக்கு சிகிச்சை பெறுவோரின் எண்ணிக்கை 1,48,609 ஆகக் குறைந்துள்ளது. இது மொத்த பாதிப்பில் 1.37 சதவீதம் மட்டுமே ஆகும்.
கடந்த 24 மணி நேரத்தில் 11,831 பேர் புதிதாக பாதிக்கப்பட்டுள்ள நிலையில், 11,904 பேர் குணமடைந்து வீடு திரும்பியுள்ளனர்.
பிப்ரவரி 8, 2021 காலை 8 மணி வரை, தமிழகத்தில் 1,66,408 பேர், புதுச்சேரியில் 3,532 பேர் உட்பட, நாடு முழுவதும் 58 லட்சத்திற்கும் மேற்பட்டோருக்கு  கொவிட் தடுப்பூசி போடப்பட்டுள்ளது.
கடந்த 24 மணி நேரத்தில் 1,304 முகாம்களில் 36,804 பயனாளிகளுக்கு தடுப்பூசிகள் போடப்பட்டுள்ளன. இதுவரை 1,16,487 முகாம்கள் நடத்தப்பட்டுள்ளன.
நாட்டில் குணமடைந்தவர்களின் எண்ணிக்கை 1.05 கோடியைக் கடந்துள்ளது . பாதிக்கப்பட்டோருக்கும், குணமடைந்தோருக்குமான இடைவெளி தொடர்ந்து அதிகரித்து 1,03,85,896 ஆக பதிவாகியுள்ளது. குணமடைந்தவர்களின் எண்ணிக்கை 97.20 சதவீதமாக உயர்ந்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1696087
நிதி அமைச்சகம்
ஆறு மாநிலங்களின் நகர்ப்புற உள்ளாட்சி அமைப்புகளுக்கு மானியமாக ரூ.1348.10 கோடி விடுவிக்கப்பட்டுள்ளது
ஆறு மாநிலங்களின் நகர்ப்புற உள்ளாட்சி அமைப்புகளுக்கு மானியம் வழங்க நிதியமைச்சகத்தின் செலவினத் துறை இன்று ரூ.1348.10 கோடி விடுவித்துள்ளது. தமிழ்நாடு , ஜார்க்கண்ட் , கர்நாடகா , கேரளா , ஒடிசா , திரிபுரா  ஆகியவை மானியங்கள் விடுவிக்கப்பட்ட மாநிலங்களாகும். கன்டோன்மென்ட் பகுதிகள் உட்பட ஒரு மில்லியன் மக்கள் தொகைக்கும் குறைவான நகரங்களுக்கு இந்த மானியம் விடுவிக்கப்பட்டுள்ளது.
15-வது நிதி ஆணையம் 2021-22 முதல் 2025-26 வரையுள்ள காலத்திற்கான அறிக்கையில் நகர்ப்புற உள்ளாட்சி அமைப்புகளை 2 வகைகளாக பிரித்துள்ளது. 1. ஒரு மில்லியன் மக்கள் தொகைக்கும் கூடுதலாக உள்ள நகரங்கள் , 2. ஒரு மில்லியன் மக்கள் தொகைக்கும் குறைவான இதர நகரங்கள்  ஆணையம் பரிந்துரை செய்த மானியத்தில் 40 சதவீதம் அவசர தேவைக்கானவை. எஞ்சிய 60 சதவீதம் துப்புரவு, குடிநீர் விநியோகம், மழைநீர் சேகரிப்பு போன்ற பணிகளுக்கானவை.
நடப்பு நிதியாண்டில் ஒரு மில்லியனுக்கும் குறைவான மக்கள் தொகை கொண்ட நகரங்களுக்காக மாநிலங்களுக்கு இதுவரை மொத்தம் ரூ.10,699.33 கோடியை மத்திய அரசு விடுவித்துள்ளது. இதில் தமிழ்நாட்டுக்கு விடுவிக்கப்பட்டுள்ள தொகையின் அளவு ரூ.1188.25 கோடி. வீட்டுவசதி மற்றும் நகர்ப்புற வளர்ச்சி அமைச்சகத்தின் பரிந்துரைகள் அடிப்படையில் நிதியமைச்சகத்தால் இந்த மானியங்கள் விடுவிக்கப்பட்டன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1801026
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய தடுப்பூசித் திட்டத்தின் கீழ் இதுவரை 47.22 கோடி கொவிட் தடுப்பூசி டோஸ்கள் போடப்பட்டுள்ளன.
இதுவரை மொத்தம் 3,08,57,467 பேர் குணமடைந்துள்ளனர்.
குணமடைந்தவர்களின் விழுக்காடு 97.35%.
கடந்த 24 மணி நேரத்தில் 36,946 பேர் குணமடைந்துள்ளனர்.
கடந்த 24 மணி நேரத்தில் 40,134 பேர் புதிதாகப் பாதிக்கப்பட்டுள்ளனர்.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 4,13,718 ஆக உள்ளது.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.31%.
வாராந்திர தொற்று உறுதி விழுக்காடு 5%க்கும் குறைவாக, 2.37%ஆக உள்ளது.
தினசரி தொற்று உறுதி வீதம் 5%க்கும் கீழ், 2.81%ஆக பதிவாகியுள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 46.96 கோடியாக அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1741368
நிதி அமைச்சகம்
சமையல் எண்ணெய் இறக்குமதி காலம் 3 முதல் 4 நாட்களாக குறைப்பு: துறைமுகங்களில் எந்த தேக்கமும் இல்லை
சமையல் எண்ணெய் இறக்குமதிக்கு ஒப்புதல் அளிப்பது மற்றும் கண்காணிப்பது போன்றவற்றை இந்திய உணவு பாதுகாப்பு மற்றும் தர நிர்ணய ஆணையத்துடன்  இணைந்து இந்திய சுங்கத்துறை தொடர்ச்சியாக மேற்கொண்டு வருகிறது. சமையல் எண்ணெய் இறக்குமதிக்கான காலம் 3 முதல் 4 நாட்களாக குறைந்துள்ளது. மாதிரிகளை பரிசோதிப்பது, வரி செலுத்துவது மற்றும் சரக்குகளை கையாள்வது போன்றவற்றுக்கு வழக்கமாக 3 முதல் 4 நாட்கள் ஆகின்றன. துறைமுகங்களில் சமையல் எண்ணெய் தேங்காமல் இருப்பது உறுதி செய்யப்படுகிறது. இதற்கான ஒப்புதலை விரைவில் வழங்க, அனைத்து சுங்க மண்டலங்களிலும் சிறப்பு அதிகாரிகள் நியமிக்கப்பட்டுள்ளனர்.
கீழ்கண்ட தகவல்கள் கச்சா பாமாயில் இறக்குமதி அதிகரிப்பதை காட்டுகிறது:
30.6.20 முதல் 12.7.20 வரை 2,90,694 மெட்ரிக் டன் பாமாயில் இறக்குமதி செய்யப்பட்டுள்ளது. அடுத்தாண்டு இதே காலத்தில் இதன் அளவு 4,04,341 மெட்ரிக் டன்னாக அதிகரித்துள்ளது.
சமையல் எண்ணெய் தொடர்பான ஏற்றுமதி, இறக்குமதி கொள்கை, அனுமதி அளவுகள், நிலுவை நிலவரம் ஆகியவை வார அடிப்படையில் வேளாண் பொருட்களுக்கான விலை குறித்த அமைச்சகங்களுக்கு இடையேயான குழுவால் ஆய்வு செய்யப்படுகிறது. இந்த அம்சங்களை மத்திய அமைச்சர்களும், செயலாளர்களும் ஆய்வு செய்கின்றனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1735455
வணிகம் மற்றும் தொழில்துறை அமைச்சகம்
வேளாண் பொருள்கள் ஏற்றுமதி கொள்கைக்கான செயல்திட்டத்தை 8 மாநிலங்கள் இறுதி செய்துள்ளன
விவசாயிகளின் வருவாயை இரட்டிப்பாக்குவதை உறுதி செய்வது, ஏற்றுமதியை இரட்டிப்பாக்குவது என்ற நோக்கத்துடன், வேளாண் பொருள்கள், ஏற்றுமதி கொள்கை சென்ற ஆண்டு அறிவிக்கப்பட்டது. இந்த நோக்கத்தை நிறைவேற்ற மாநில அரசுகளின் பெரும் ஈடுபாட்டை உறுதி செய்யும் அணுகுமுறையைக் கடைப்பிடிப்பதில், வேளாண் மற்றும் பதப்படுத்தப்பட்ட உணவுப்பொருள்கள் ஏற்றுமதி மேம்பாட்டு ஆணையம் கவனம் செலுத்தியது.
வேளாண் ஏற்றுமதி கொள்கை அமலாக்கத்திற்குத் தேவைப்படும் நிதி ஒதுக்கீடு, உற்பத்தித் தொகுப்புகள், திறன்கட்டமைப்பு, அடிப்படை வசதிகள், பொருள் போக்குவரத்து, ஆராய்ச்சி மற்றும் மேம்பாடு போன்ற அத்தியாவசிய அம்சங்களை உள்ளடக்கிய மாநில செயல்திட்டத்தைத் தயாரிப்பதற்கு இந்த ஆணையம் சென்ற ஆண்டு முழுவதும், மாநில அரசுகள் மற்றும் சம்பந்தப்பட்டவர்களுடன் தொடர்ச்சியான கூட்டங்களை நடத்தியது.
ஏற்றுமதியை அதிகரிக்கவும், வர்த்தகத்தில் தற்போதுள்ள சிக்கல்களை சரி செய்யவும், உத்திகளை வகுப்பதற்காக வேளாண் மற்றும் விவசாயிகள் நல அமைச்சகம், கால்நடைப் பராமரிப்பு மற்றும் பால்வள அமைச்சகம், உணவு பதனத் தொழில்கள் அமைச்சகம் ஆகியவற்றுடன் பல சுற்று விவாதங்கள் நடத்தப்பட்டன.
இதன் அடிப்படையில், பல மாநிலங்கள், தொடர்பு முகமைகளையும், தொடர்பு அதிகாரிகளையும் நியமித்தன. மகாராஷ்ட்ரா, உத்தரப்பிரதேசம், கேரளா, நாகாலாந்து, தமிழ்நாடு, அசாம், பஞ்சாப், கர்நாடகா ஆகிய 8 மாநிலங்கள் செயல்திட்டத்தை இறுதி செய்துள்ளன. மற்ற மாநிலங்கள் இறுதி செய்வதற்கான பல்வேறு கட்டங்களில் உள்ளன.
பல மாநிலங்களில், கண்காணிப்புக் குழுக்கள் அமைக்கப்பட்டுள்ளன. வேளாண் விளைப் பொருள்களின், தொகுப்பு இடங்களை ஆணையத்தின் தொடர்பு அதிகாரிகள் பார்வையிட்டுள்ளனர். ஜலந்தர் , பானஸ்கந்தா , சாங்லி , சோலாப்பூர் , நாக்பூர் , சித்தூர் , தேனி , சேலம் , இந்தூர் , சிக்கபல்லப்பூர்  ஆகிய இடங்களை அதிகாரிகள் பார்வையிட்டனர். இதன் பயனாக வேளாண் பொருட்கள் தொகுப்பு நிலைக் குழுக்கள் மாநிலங்களில் அமைக்கப்பட்டுள்ளன. பஞ்சாப் , மகாராஷ்ட்ரா , தமிழ்நாடு  ஆகிய மாநிலங்களில் இத்தகைய குழுக்கள் அமைக்கப்பட்டுள்ளன.
இந்த ஆணையம், வேளாண் ஏற்றுமதிக் கொள்கையை அமலாக்க சென்ற ஆண்டு முழுவதும், பல கூட்டங்களையும், ஏராளமான கருத்தரங்குகளையும் நடத்தி உள்ளது.
இளைஞர் நலன் மற்றும் விளையாட்டு அமைச்சகம்
டோக்கியோ பராலிம்பிக்கில் இந்தியாவின் பதக்க எண்ணிக்கையைப் பத்தாக உயர்த்திய மாரியப்பன், சரத், சிங்ராஜ்
இந்திய விளையாட்டு ஆணையத்தில் பயிற்றுநர்களாகப் பணிபுரியும் மாரியப்பன் தங்கவேலு மற்றும் சரத் குமார், டோக்கியோ பாராலிம்பிக் போட்டிகளில் ஆண்கள் உயரம் தாண்டுதல் பிரிவில் முறையே வெள்ளி மற்றும் வெண்கலப் பதக்கங்களை செவ்வாயன்று வென்று நாட்டுக்குப் பெருமை சேர்த்துள்ளனர்.
ரியோ 2016-இல் தங்கம் வென்ற மாரியப்பனுக்கு இது இரண்டாவது பாராலிம்பிக் பதக்கமாகும். முன்னதாக இன்று, துப்பாக்கிச் சுடுதலில் சிங்ராஜ் அதானா வெண்கலப் பதக்கத்தை வென்றார். டோக்கியோ பராலிம்பிக்கில் இந்தியாவின் பதக்க எண்ணிக்கை பத்தாக இன்று உயர்ந்தது.
1.86 மீட்டர் உயரத்தைத் தாண்டிய மாரியப்பனின் சாதனை சிறப்பானதாகும். 1.83 மீட்டர் உயரத்தைத் தாண்டி சரத்தும் சாதனை படைத்துள்ளார். தமிழகத்தைச் சேர்ந்த மாரியப்பன், பெங்களூருவில் உள்ள இந்திய விளையாட்டு ஆணைய மையத்தில் சத்யநாராயணாவிடம் பயிற்சி பெற்றார்.
2017-இல் பத்ம ஸ்ரீ மற்றும் அர்ஜுனா விருதுகளையும், 2021-இல் கேல் ரத்னா விருதையும் அவர் பெற்றுள்ளார். இந்திய அரசின் ஆதரவுடன், ஐந்து சர்வதேசப் போட்டிகளில் அவர் பங்கேற்றுள்ளார்.
இந்திய அரசின் முழு நிதியுதவியுடன் டோக்கியோ பாரலிம்ப்பிக்கிற்காக உக்ரேனில் இரண்டு ஆண்டுகளுக்கும் மேலாக சரத் குமார் பயிற்சி பெற்றார். ஹரியானாவை சேர்ந்த சிங்ராஜும் அரசு உதவியுடன் பயிற்சி பெற்றவராவார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1750824
----
(Visitor Counter : 178
பிரதமர் அலுவலகம்
நாட்டின் பிரச்சினைகளுக்கு எளிதான தீர்வுகளை மாணவர்கள் கண்டறிய பிரதமர் வலியுறுத்தினார்.
உலக நிலைமைகளுக்கு இந்தியத் தீர்வுகள் என்பது நமது குறிக்கோள் என்று பிரதமர் கூறினார்.
சென்னை ஐஐடி-யில் இன்று நிறைவடைந்த 36 மணிநேர சிங்கப்பூர் இந்தியா ஹேக்கத்தானில் வெற்றிபெற்றவர்களுக்குப் பிரதமர் திரு நரேந்திர மோடி பரிசுகளை வழங்கினார்.
இந்த வகையில் இரண்டாவதான ஹேக்கத்தானுக்கு சிங்கப்பூர் அரசும், இந்திய அரசும், சென்னை ஐஐடி-யும், சிங்கப்பூரின் நான்யாங் தொழில்நுட்ப பல்கலைக் கழகமும் இணைந்து ஏற்பாடு செய்திருந்தன.
பிரதமர் நரேந்திர மோடியின் ஆலோசனை அடிப்படையில் முதலாவது ஹேக்கத்தான் 2018-ல் சிங்கப்பூர் நான்யாங் தொழில்நுட்பப் பல்கலைக் கழகத்தில் நடைபெற்றது.
மாணவர்கள் மற்றும் கல்விப்புலம் சார்ந்தவர்களிடையே உரையாற்றிய பிரதமர், ஹேக்கத்தான் வெற்றியாளர்களுக்குப் பாராட்டு தெரிவித்தார்.
“நண்பர்களே, ஹேக்கத்தான் வெற்றியாளர்களை நான் பாராட்டுகிறேன். மேலும், இங்கே கூடியிருக்கின்ற அனைத்து இளம் நண்பர்களை, குறிப்பாக எனது மாணவ நண்பர்களை நான் பாராட்டுகிறேன். சவால்களை எதிர்கொள்வதற்கும், நடைமுறை சாத்தியமான தீர்வுகளைக் காண்பதற்குமான உங்களின் விருப்பம், உங்களின் சக்தி, உங்களின் ஆர்வம் ஆகியவை போட்டியில் வெற்றி பெறுவதை விட, மிகவும் மகத்தானதாகும்”.
சுற்றுச்சூழலுக்கு உகந்த புதிய தொழில் தொடங்கும் மூன்று முதன்மை நாடுகளில் ஒன்றாக இந்தியா உள்ளது என்று பிரதமர் கூறினார். கடந்த ஐந்தாண்டுகளில் புதிய கண்டுபிடிப்புகள் மற்றும் அதற்கான முயற்சிகளுக்கு இந்தியா மிகப்பெரும் முக்கியத்துவத்தை அளித்திருக்கிறது என்று அவர் கூறினார்.
“அடல் புதிய கண்டுபிடிப்பு இயக்கம், பிரதமரின் ஆராய்ச்சி உதவி நிதி, தொடங்குக இந்தியா திட்டம் போன்றவை 21 ஆம் நூற்றாண்டு இந்தியாவுக்கான அடிப்படைத் திட்டங்களாகும். புதிய கண்டுபிடிப்பு என்பதை ஒரு கலாச்சாரமாக இந்தியா மேம்படுத்தி வருகிறது. எந்திர வழிக்கற்றல், செயற்கை நுண்ணறிவு, பிளாக் செயின் போன்ற நவீன தொழில்நுட்பங்களை 6 ஆம் வகுப்பிலிருந்தே மாணவர்களுக்கு கற்றுத்தர நாம் இப்போது முயற்சி செய்கிறோம். பள்ளியிலிருந்து உயர்கல்வியில் ஆய்வு என்பது புதிய கண்டுபிடிப்புக்கான சூழலாக உருவாக்கப்பட்டு வருகிறது”.
இந்தியா எதிர்கொண்டுள்ள பிரச்சினைகளுக்கு எளிதான தீர்வுகளைக் கண்டறிவதற்கு மாணவர்களை வலியுறுத்திய பிரதமர், இந்தியா தனது தீர்வுகளை உலகத்திற்கு குறிப்பாக, பல நாடுகளில் உள்ள அதிஏழைகளுக்கு வழங்க விரும்புகிறது என்றார்.
“இரண்டு பெரிய காரணங்களுக்காகப் புதிய கண்டுபிடிப்புகளையும், அதற்கான முயற்சிகளையும் நாம் ஊக்கப்படுத்தி வருகிறோம். ஒன்று வாழ்க்கையை எளிதாக்குவதற்காக இந்தியாவின் பிரச்சினைகளுக்கு எளியத் தீர்வுகளைக் காண நாம் விரும்புகிறோம். மற்றொன்று ஒட்டுமொத்த உலகத்திற்கும் தீர்வுகளைக் காண இந்தியா விரும்புகிறது. உலக நிலைமைகளுக்கு இந்தியாவின் தீர்வுகள் என்பது நமது இலக்காகவும், குறிக்கோளாகவும் இருக்கிறது. அதிஏழ்மையான நாடுகளுக்குத் தேவைப்படும் சேவைகள் கிடைக்க குறைந்த செலவிலான தீர்வுகளையே நாம் விரும்புகிறோம். இந்தியாவின் புதிய கண்டுபிடிப்புகள் மிகவும் தேவைப்படுகின்றவர்களுக்கு - எங்கே வாழ்பவர்களாக இருந்தாலும், அதிஏழைகளுக்கு ஆதரவாக இருக்க வேண்டும்”.
சென்னை ஐஐடி வைரவிழா கொண்டாட்டங்களிலும், பட்டமளிப்பு விழாவிலும் பிரதமர் பங்கேற்கவுள்ளார்.
பிரதமர் அலுவலகம்
மேற்கு வங்காளம் ஜல்பாய்குரியின் தூப்குரியில் ஏற்பட்ட சாலை விபத்தில் உயிரிழந்தவர்களுக்கு பிரதமர் இரங்கல்; பிரதமரின் தேசிய நிவாரண நிதியிலிருந்து உதவித்தொகை வழங்க உத்தரவு
மேற்கு வங்காளத்தின் ஜல்பாய்குரியிலுள்ள தூப்குரியில் நிகழ்ந்த சாலை விபத்தில் உயிரிழந்தவர்களுக்கு பிரதமர் திரு நரேந்திர மோடி தமது ஆழ்ந்த இரங்கலைத் தெரிவித்துள்ளதோடு, பிரதமரின் தேசிய நிவாரண நிதியிலிருந்து உதவித்தொகையும் வழங்கப்படும் என்று அறிவித்துள்ளார்.
இது தொடர்பாக அவர் வெளியிட்டுள்ள சுட்டுரைச் செய்திகளில், “ஜல்பாய்குரியிலுள்ள  தூப்குரியில் நேரிட்ட சாலை விபத்து மிகவும் வேதனைக்குரியது. இந்த துயர தருணத்தில் உயிரிழந்தவர்களின் குடும்பத்தினருக்கு பிரார்த்தனை செய்கிறேன். காயமடைந்தவர்கள் விரைவில் குணமடையட்டும்.
மேற்கு வங்காளத்தில் ஏற்பட்ட விபத்தில் உயிரிழந்தவர்களின் குடும்பங்களுக்கு பிரதமரின் தேசிய நிவாரண நிதியிலிருந்து தலா ரூ. 2 இலட்சம் வழங்கப்படும். காயமடைந்தவர்களுக்கு தலா ரூ. 50,000 வழங்கப்படும்”, என்று குறிப்பிட்டுள்ளார்.
சுற்றுச்சூழல் மற்றும் வனத்துறை அமைச்சகம்
பாலைவனமாதலை எதிர்த்துப் போராடுவதற்கான ஐ.நா உடன்படிக்கை நாடுகளின் 15-வது கூட்டம்: அபித்ஜான் சென்றடைந்தது மத்திய அமைச்சர் திரு புபேந்தர் யாதவ் தலைமையிலான இந்திய குழு
மே 9 முதல் 20-ஆம் தேதி வரை நடைபெறும் பாலைவனமாதலை எதிர்த்துப் போராடுவதற்கான ஐ.நா உடன்படிக்கை நாடுகளின் 15-வது கூட்டத்தில் கலந்து கொள்வதற்காக மத்திய சுற்றுச்சூழல், வனம் மற்றும் பருவநிலை மாற்றத்துறை அமைச்சர் திரு புபேந்தர் யாதவ் தலைமையிலான இந்திய பிரதிநிதிகள் குழு அபித்ஜான் சென்றடைந்தது. நாடுகளின் தலைவர்கள் அளவிலான உச்சிமாநாடு உள்ளிட்ட உயர்நிலை கூட்டங்களில் அமைச்சர் உரையாற்றவிருக்கிறார்.
கடந்த 2019-ஆம் ஆண்டு செப்டம்பர் மாதத்தில் பாலைவனமாதலை எதிர்த்துப் போராடுவதற்கான ஐ.நா உடன்படிக்கை நாடுகளின் 14-வது அமர்வை புதுதில்லியில் நடத்தியிருந்ததுடன், இதன் தற்போதைய தலைவராகவும் இந்தியா செயல்படுகிறது.
ஐ.நா உடன்படிக்கை நாடுகளின் 14-வது அமர்வில் பேசிய பிரதமர் திரு நரேந்திர மோடி, “21 மில்லியன் ஹெக்டேரிலிருந்து 26 மில்லியன் ஹெக்டேர் அளவிலான தரிசு நிலங்களை தற்போது முதல் 2030-ஆம் ஆண்டுக்குள் இந்தியா மீட்டெடுக்கும்”, என்று அறிவித்தார். கொவிட் பெருந்தொற்றுக்கு இடையேயும், இந்தியா தலைவராக இருந்தபோது, நிலச் சீரழிவை தடுத்து நிறுத்தும் மற்றும் மாற்றியமைக்கும் சர்வதேச இலக்கை நோக்கி நாடுகளை ஒன்றிணைப்பதில் குறிப்பிடத்தக்க பங்களிப்பை வழங்கியது.
அரசுகள், தனியார் துறை, பொது சமூகத்தின் தலைவர்கள் மற்றும் உலகம் முழுவதும் உள்ள இதர பங்குதாரர்களை ஒன்றிணைத்து, எதிர்கால நிலையான நிர்வாகத்தில் முன்னேற்றத்தை உண்டாக்கும் நிலம் மற்றும் பிற முக்கிய நிலைத்தன்மை சிக்கல்களுக்கு இடையிலான தொடர்புகளை பாலைவனமாதலை எதிர்த்துப் போராடுவதற்கான ஐ.நா உடன்படிக்கை நாடுகளின் 15-வது அமர்வு, ஆராயும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1824035
பாதுகாப்பு அமைச்சகம்
இந்திய விமானப்படை, அமெரிக்க கடற்படையின் கூட்டு பயிற்சி
இந்திய பெருங்கடல் பகுதியில் நட்பு நாடுகளுடன் இணைந்து பணியாற்றும் திட்டத்தின் ஒரு பகுதியாக, அமெரிக்க கடற்படையுடன் இணைந்து கூட்டு பயிற்சியில் இந்திய விமானப்படை ஈடுபடும். ரொனால்ட் ரீகன் கெரியர் ஸ்டிரைக் குரூப் எனும் குழுவுடனான பயிற்சி 2021 ஜூன் 23 மற்றும் 24 அன்று நடைபெறும். இந்திய பெருங்கடல் பகுதியில் இக்குழு தற்போது உள்ளது.
இப்பயிற்சியில் நான்கு விமானப்படை தளங்களில் இருந்து இந்திய விமானப்படை வீரர்கள் பங்கேற்பார்கள். ஜாகுவார்கள் மற்றும் சு-39 எம்கேஐ போர் விமானங்கள், ஏ டபுள்யூ ஏ சி எஸ், ஏ ஈ டபுள்யூ & சி மற்றும் வானிலியே எரிபொருள் நிரப்பும் வசதி கொண்ட விமானங்கள் இதில் ஈடுபடும்.
அமெரிக்க தரப்பில் இருந்து எஃப்-18 போர் விமானங்கள் மற்றும் ஈ-2சி ஹாக் ஐ ஏ ஈ டபுள்யூ & சி விமானங்கள் பங்கேற்கும் என தெரிகிறது. திருவனந்தபுரத்திற்கு தெற்கே மேற்கு கடல்பரப்பில் இரண்டு நாட்களுக்கு இந்த பயிற்சி நடைபெறும்.
இந்திய பெருங்கடல் பகுதியில் கடல்சார் செயல்பாடுகளில் விரிவான அனுபவம் இந்திய விமானப்படைக்கு உண்டு. அமெரிக்க கடலோர காவல் படையுடனான இந்த பயிற்சி நட்பு நாட்டுடன் இணைந்து கூட்டு செயல்பாடுகளை மேற்கொள்ள மற்றுமொரு வாய்ப்பை இந்திய விமானப்படைக்கு வழங்குகிறது.
ஒருங்கிணைந்த கடல்சார் செயல்பாடுகள், சிறந்த செயல்முறைகளை பகிர்ந்து கொள்ளுதல் உள்ளிட்ட பலவற்றின் மீது இந்த கூட்டு பயிற்சி கவனம் செலுத்தும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1729451
பெட்ரோலியம் மற்றம் இயற்கை எரிவாயு அமைச்சகம்
பசு சாணத்தைக் கொண்டு தயாரிக்கப்படும் உயிரி வாயு ஆலை திட்டப் பணியை ஹெச்பிசிஎல் தொடங்கியுள்ளது
சுற்றுச்சூழலுக்கு பாதிப்பு ஏற்படுத்தாத பசுமை எரிசக்தியை பயன்படுத்தும் நோக்கத்துடன், இந்துஸ்தான் பெட்ரோலிய கழக நிறுவனம் ஹெச்பிசிஎல், ராஜஸ்தான் மாநிலம் சஞ்சோரில், மாட்டு சாணத்தைக் கொண்டு உயிரி வாயு தயாரிக்கும் திட்டத்திற்கான பணியை இன்று தொடங்கியுள்ளது. கழிவிலிருந்து மின்சாரம் என்னும் திட்டத்தின்கீழ் மேற்கொள்ளப்படும் ஹெச்பிசிஎல்-ன் முதல் திட்டம் இதுவாகும். உயிரி எரிவாயு தயாரிக்க இந்த நிலையத்தில் தினசரி 100 டன் மாட்டு சாணம் பயன்படுத்தப்படும். இதிலிருந்து தயாரிக்கப்படும் எரிபொருளை வாகனங்களுக்கு பயன்படுத்தலாம். இத்திட்டம் ஓராண்டு காலத்திற்குள் செயல்பாட்டுக்கு வரும்.
இந்தத் திட்டத்திற்கான பூமி பூஜை, ராஜஸ்தான் மாநிலம் ஜலோர் மாவட்டம் பத்மேடா கிராமத்தில் நடைபெற்றது. இந்த நிகழ்ச்சியில் ஹெச்பிசிஎல் நிறுவனத்தின் மூத்த அதிகாரிகள் கலந்து கொண்டனர்.
உயிரி கழிவுகள், கால்நடைகளின் கழிவுகளிலிருந்து மின்சாரம் உற்பத்தி செய்யும், கிராமப்புற தூய்மை இந்தியா திட்டத்தின்படி, மத்திய அரசு தொடங்கியுள்ள கோபர்தன் திட்டத்தின்கீழ், இந்தத் திட்டம் உருவாக்கப்படுகிறது.
சுகாதாரம் மற்றும் குடும்ப நலத்துறை அமைச்சகம்
பிரிக்ஸ் நாடுகளின் மருந்துக் கட்டுப்பாட்டு முகமைகளிடையே மனித உபயோகத்திற்கான மருந்து உற்பத்திப் பொருட்களைக் கட்டுப்படுத்தும் துறையில் ஒத்துழைப்புக்கான புரிந்துணர்வு ஒப்பந்தத்திற்கு அமைச்சரவை ஒப்புதல்
பிரிக்ஸ் நாடுகளின் மருந்துக் கட்டுப்பாட்டு முகமைகளிடையே மனித உபயோகத்திற்கான மருந்து உற்பத்திப் பொருட்களைக் கட்டுப்படுத்தும் துறையில் ஒத்துழைப்புக்கான புரிந்துணர்வு ஒப்பந்தம் கையெழுத்திடப்படுவதற்குப் பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்தது.
இந்தப் புரிந்துணர்வு ஒப்பந்தம் சம்பந்தப்பட்ட தரப்பினரிடையே கட்டுப்படுத்தும் முறையில் அம்சங்கள் குறித்த நல்ல புரிந்துணர்வுக்கு வழிவகுக்கும். பிரிக்ஸ் நாடுகளுக்கு இந்திய மருந்துப் பொருட்களின் ஏற்றுமதியை உயர்த்தவும் இந்த ஒப்பந்தம் உதவும்.
(Visitor Counter : 74
ரெயில்வே அமைச்சகம்
இந்திய ரயில்வே உலக சுற்றுச்சூழல் தினத்தை பொருத்தமான முறையில் கொண்டாடுகிறது
சுற்றுச்சூழல் பிரச்சினைகள் குறித்த விழிப்புணர்வை ஏற்படுத்தும் நோக்கத்துடன் ஒவ்வொரு ஆண்டும் ஜூன் 5ஆம் தேதி உலக சுற்றுச்சூழல் தினமாக கடைபிடிக்கப்படுகிறது.
இந்த ஆண்டு சுற்றுச்சூழல் தினத்திற்கான பிரச்சார முழக்கம் "ஒரே ஒரு பூமி" என்பது "இயற்கையுடன் இணக்கமாக வாழ்வது" என்பதை மையமாகக் கொண்டது . பூமி அன்னை நமது உறைவிடமாகும், மேலும் இணக்கமான சூழ்நிலை நிலவுவதற்கு, அதிகரித்து வரும் மாசுபாட்டிலிருந்து அதைப் பாதுகாக்க ஒவ்வொரு முயற்சியும் மேற்கொள்ளப்பட வேண்டும்.
ஒவ்வொரு ஆண்டையும் போலவே, இந்திய ரயில்வே இந்த ஆண்டும் உலக சுற்றுச்சூழல் தினத்தின் கருப்பொருளுக்கு ஏற்ப பொருத்தமான முறையில் ஜூன் 5, 2022 அன்று உலக சுற்றுச்சூழல் தினத்தை கொண்டாடுகிறது.
ரயில்வே என்பது சுற்றுச்சூழலுக்கு உகந்த மொத்தப் போக்குவரத்து அமைப்பாகும். சுற்றுச்சூழல் பாதுகாப்பிற்காக, சுற்றுச்சூழலில் நேர்மறையான தாக்கத்தை ஏற்படுத்தும் முக்கிய முயற்சிகளை ரயில்வே தொடர்ந்து எடுத்து வருகிறது.
மேலும் விவரங்களுக்கு இந்த ஆங்கில செய்திக்குறிப்பை காணவும் https://pib.gov.in/PressReleasePage.aspx?PRID=1831317